Document ID: 32005D0194

KOMISJONI OTSUS,
8. märts 2005,
millega muudetakse neljandat korda otsust 2004/122/EÜ mitmes Aasia riigis esineva klassikalise lindude katkuga seotud teatavate kaitsemeetmete kohta
(teatavaks tehtud numbri K(2005) 521 all)
(EMPs kohaldatav tekst)
(2005/194/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõiget 7,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 6,
ning arvestades järgmist:
(1)
Komisjoni otsus 2004/122/EÜ (3) võeti vastu seoses klassikalise lindude katku puhangutega mitmetes Aasia riikides, kaasa arvatud Jaapanis ja Lõuna-Koreas.
(2)
Jaapan ja Lõuna-Korea esitasid rahvusvahelisele episootiaametile (OIE) oma lõpparuande klassikalise lindude katku olukorrast nende territooriumil ning võetud meetmetest haiguse kontrollimisel. Lisaks sellele teatasid Jaapan ja Lõuna-Korea, et need riigid on klassikalisest lindude katkust vabad ja saatsid komisjonile teabe loomade tervisliku seisundi kohta, taotledes vastavat muudatust otsusesse 2004/122/EÜ. Otsusega 2004/122/EÜ vastu võetud kaitsemeetmeid nende riikide osas ei ole seega enam vaja rakendada.
(3)
Muude eluslindude kui kodulindude imporditingimused kolmandatest riikidest on sätestatud komisjoni otsuses 2000/666/EÜ (4) ning seega tuleb neid eeskirju kohaldada ka Jaapani ja Lõuna-Korea suhtes. Muud eluslinnud kui kodulinnud tuleb muuhulgas panna karantiini ja neile tuleb teha klassikalise lindude katku analüüsid.
(4)
Arvestades haiguse olukorda Kambodžas, Hiinas, Indoneesias, Laoses, Malaisias, Pakistanis, Tais ja Vietnamis, tuleb edaspidi pikendada kaitsemeetmete kestust nende, otsuses 2004/122/EÜ loetletud riikide osas.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2004/122/EÜ muudetakse järgmiselt.
1.
Artikkel 3 asendatakse järgmisega:
“Artikkel 3
Liikmesriigid peatavad Malaisiast järgmiste toodete impordi:
-
kodulindude mis tahes osi sisaldav lemmikloomatoidu ja sööda töötlemata toormaterjal ning
-
inimtoiduks mõeldud munad ja mis tahes lindude töötlemata jahitrofeed.”
2.
Artikli 4 lõige 1 asendatakse järgmisega:
“Artikkel 4
1. Liikmesriigid peatavad järgmiste toodete impordi Kambodžast, Hiina Rahvavabariigist (kaasa arvatud Hongkongi territoorium), Indoneesiast, Laosest, Malaisiast, Pakistanist, Taist ja Vietnamist:
-
töötlemata suled ja sulgede osad ning
-
otsuses 2000/666/EÜ määratletud “eluslinnud, välja arvatud kodulinnud”, kaasa arvatud omanikega kaasas olevad linnud (lemmiklinnud).”
3.
Artiklis 7 asendatakse kuupäev “31. märts 2005” kuupäevaga “30. september 2005”.
Artikkel 2
Liikmesriigid muudavad impordi suhtes kohaldatavaid meetmeid, et viia need käesoleva otsusega vastavusse, ning avalikustavad võetud meetmed koheselt. Nad teatavad sellest viivitamata komisjonile.
Artikkel 3
Käesolev otsus on adresseeritud liikmesriikidele.
Brüssel, 8. märts 2005

Labels: 17
20
3
6
18